
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2992 

5 Νοεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των οργάνων και της διαδικασίας επι¬ 
βολής κυρώσεων και της διακοπής λειτουργίας 
κτηνοτροφικών εγκαταστάσεων σε εφαρμογή των 
άρθρων 10 και 11 του Ν. 4056/2012 και όπως αυτά 
τροποποιηθήκαν με το Άρθρο 43 του Ν. 4235/ 

2014. 1 

Σύσταση Μονάδας Εσωτερικού Ελέγχου στον 
ΕΛ.Γ.Α.-Ν.Π.Ι.Δ. καιΈγκριση τροποποίησης των Κα¬ 
νονισμών: α) Οργανωτικής Διάρθρωσης και Λει¬ 
τουργίας των Υπηρεσιών και β) Κατάστασης Προ¬ 


σωπικού του ΕΛ.Γ.Α. 2 

ΑΠΟΦΑΣΕΙ Σ 

Αριθμ. 2360/132394 (1) 


Καθορισμός των οργάνων και της διαδικασίας επιβολής 
κυρώσεων και της διακοπής λειτουργίας κτηνοτρο¬ 
φικών εγκαταστάσεων σε εφαρμογή των άρθρων 10 
και 11 του Ν. 4056/2012 και όπως αυτά τροποποιηθή¬ 
καν με το Αρθρο 43 του Ν. 4235/2014. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - ΥΓΕΙΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - 
ΠΕΡΙΒΑΛΛΟΝΤΟΣ ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ - 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις των άρθρων 43 και 63 του Ν. 4235/2014 
«Διοικητικά μέτρα, διαδικασίες και κυρώσεις στην εφαρ¬ 
μογή της εθνικής και ενωσιακής νομοθεσίας στους το¬ 
μείς των τροφίμων, των ζωοτροφών και της υγείας και 
προστασίας των ζώων και άλλες διατάξεις αρμοδιότη¬ 
τας του Υπουργείου Αγροτικής Ανάπτυξης» (ΦΕΚ 32 Α'). 

2. Τις διατάξεις των άρθρων 10 και 11 του Ν. 4056/2012 
«Ρυθμίσεις για την κτηνοτροφία και τις κτηνοτροφικές 
εγκαταστάσεις και άλλες διατάξεις» (ΦΕΚ 52 Α'). 


3. Τις διατάξεις του Ν. 3852/2010 «Νέα αρχιτεκτονική 
της Αυτοδιοίκησης και της Αποκεντρωμένης Διοίκη¬ 
σης - Πρόγραμμα Καλλικράτης» (ΦΕΚ 87 Α') όπως έχει 
τροποποιηθεί και ισχύει. 

4. Τις διατάξεις του Ν. 2690/1999 «Κώδικας διοικητι¬ 
κής διαδικασίας» (ΦΕΚ 45 Α') όπως τροποποιήθηκε και 
ισχύει. 

5. Τ ις διατάξεις του Ν. 2307/1995 «Προσαρμογή νο¬ 
μοθεσίας αρμοδιότητας Υπουργείου Εσωτερικών στις 
διατάξεις για τη Νομαρχιακή Αυτοδιοίκηση και άλλες 
διατάξεις» ΦΕΚ 113 Α') όπως τροποποιήθηκε και ισχύει. 

6. Τις διατάξεις του Ν. 1590/1986 «Τροποποίηση διατά¬ 
ξεων του Ν. 1481/1984 “Οργανισμός Υπουργείου Δημόσι¬ 
ας Τάξης και άλλες διατάξεις”» (ΦΕΚ 49 Α'). 

7. Τις διατάξεις του α.ν. 2520/1940 «Περί υγιειονομι- 
κών διατάξεων» (ΦΕΚ 273 Α') και του Ν. 4025/2011 (ΦΕΚ 
228 Α') «Ανασυγκρότηση Φορέων Κοινωνικής Αλληλεγ¬ 
γύης Κέντρα Αποκατάστασης. Αναδιάρθρωση Ε.Σ.Υ. και 
άλλες διατάξεις», όπως τροποποιήθηκε και ισχύει. 

8. Το Π.Δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 134 Α') και το 
Π.Δ. 119/2013 «Διορισμός Αντιπροέδρου της Κυβέρνησης, 
Υπουργών, Αναπληρωτών Υπουργών και Υφυπουργών» 
(ΦΕΚ 153 Α'). 

9. Το Π.Δ 85/2012 «Ιδρυση και μετονομασία Υπουργείων, 
μεταφορά και κατάργηση υπηρεσιών» (ΦΕΚ 141 Α'). 

10. Το Π.Δ. 189/2009 «Καθορισμός και ανακατανομή των 
αρμοδιοτήτων των Υπουργείων» (ΦΕΚ 221 Α') όπως έχει 
τροποποιηθεί και ισχύει. 

11. Το Π.Δ. 185/2009 «Ανασύσταση του Υπουργείου Οι¬ 
κονομικών κ.λπ.» (ΦΕΚ 123 Α). 

12. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που τέθηκε σε 
ισχύ με το άρθρο πρώτο του υπ’ αριθμ. 63/2005 Π.Δ. 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» (ΦΕΚ Α' 98). 

13. Το Π.Δ. 95/2000 «Οργανισμός του Υπουργείου Υγεί¬ 
ας» (ΦΕΚ 76 Α'), όπως τροποποιήθηκε και ισχύει. 

14. Το Π.Δ. 402/1988 «Οργανισμός Υπουργείου Γεωρ¬ 
γίας» (Α' 187), όπως τροποποιήθηκε και ισχύει και το 
Π.Δ. 107/2014 «Οργανισμός Υπουργείου Αγροτικής Ανά¬ 
πτυξης και Τροφίμων» (ΦΕΚ 174 Α') όπως ισχύει. 

15. Την υπ’ αρ. Υ478/09-07-2014 (ΦΕΚ1880 Β') απόφαση 
του Πρωθυπουργού «Ανάθεση αρμοδιοτήτων στον ανα¬ 
πληρωτή Υπουργό Αγροτικής Ανάπτυξης και Τροφίμων 
Παρασκευά Κουκουλόπουλο». 

16. Την υπ’ αριθμ. ΥΙ/2004 (Β' 513) απόφαση του Πρω¬ 
θυπουργού «Μετονομασία του Υπουργείου Γεωργίας σε 
Υπουργείο Αγροτικής Ανάπτυξης και Τροφίμων». 

17. Τις διατάξεις της υπ’ αρ. Υ1 β/2000/29-03-1995 κοι¬ 
νής απόφασης των Υπουργών Υγείας, Πρόνοιας, και 
Κοινωνικών Ασφαλίσεων και Περιβάλλοντος, Χωροτα¬ 
ξίας και Δημοσίων Έργων «Υγιειονομική Διάταξη «Περί 
όρων ιδρύσεως και λειτουργίας πτηνο-κτηνοτροφικών 
εγκαταστάσεων» (ΦΕΚ 343 Β'). 

18. Την υπ’ αρ. 1958/13-01-2012 απόφαση του Υπουργού 
Περιβάλλοντος, Ενέργειας και Κλιματικής Αλλαγής «Κα¬ 
τάταξη δημοσίων και ιδιωτικών έργων και δραστηριοτή¬ 
των σε κατηγορίες και υποκατηγορίες σύμφωνα με το 
άρθρο 1 παράγραφος 4 του Ν. 4014/2011 ΦΕΚ 209 Α')» 
(ΦΕΚ 21 Β'), όπως τροποποιήθηκε και ισχύει. 

19. Την υπ’ αρ. 1464/67426/13-06-2012 διευκρινιστική 
εγκύκλιο εφαρμογής του Ν. 4056/2012 (ΑΔΑ: Β4Λ0Β- 
ΓΣΦ). 

20. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουν: 

Άρθρο 1 

Σκοπός 

Σκοπός της παρούσας απόφασης είναι: 

1. ο καθορισμός του είδους και του ύψους των κυ¬ 
ρώσεων, 

2. ο προσδιορισμός των αρμοδίων οργάνων και η εξει- 
δίκευση της διαδικασίας για: 

ί. την επιβολή των κυρώσεων, 

ϋ. το κλείσιμο των μονάδων σε εφαρμογή των άρθρων 
10 και 11 του Ν. 4056/2012 και όπως αυτά τροποποιή¬ 
θηκαν με το εδαφ. 9 της παρ. 6 του άρθρου 43 του Ν. 
4235/2014. 

Άρθρο 2 

Πεδίο εφαρμογής - Αρμόδια αρχή 

1. Η παρούσα απόφαση εφαρμόζεται σε κτηνοτροφικές 
εγκαταστάσεις στις οποίες διαπιστώνεται, μετά από 
αυτοψία από την Επιτροπή Σταυλισμού: 

ί. παράβαση οποτεδήποτε γενόμενη, των διατάξεων 
του Ν. 4056/2012 και όπως αυτός τροποποιήθηκε με το 
Ν. 4235/2014 και των κανονιστικών πράξεων που εκδί- 
δονται κατ’ εξουσιοδότηση αυτού, ή 

ϋ. παράλειψη τήρησης των όρων και περιορισμών που 
καθορίζονται με τις αποφάσεις της ΑΑΑ, ή 

μι. παράλειψη της τήρησης των διατάξεων της συνα¬ 
φούς και παράλληλης σχετικής νομοθεσίας σχετικά με: 

1) την προστασία του περιβάλλοντος και της δημό¬ 
σιας υγείας, 

2) την υγιεινή και καλή διαβίωση των εκτρεφόμενων 
ζώων, 

3) τους όρους της εργατικής νομοθεσίας για την 
ασφάλεια και υγεία των εργαζομένων και τις σχετικές 
υγιειονομικές διατάξεις, 

2. Οι κυρώσεις επιβάλλονται: 

ί. στους υπεύθυνους των φορέων των κτηνοτροφικών 
εγκαταστάσεων όλων των κατηγοριών, όπως αυτές πε- 
ριγράφονται στο άρθρο 2 του Ν. 4056/2012, όταν: 

1) δεν διαθέτουν άδεια εγκατάστασης 


2) διαθέτουν άδεια εγκατάστασης εκδοθείσα με βάση 
προηγούμενα νομικά πλαίσια, 

3) διαθέτουν άδεια εγκατάστασης εκδοθείσα με βάση 
το Ν. 4056/2012, 

ϋ. στους υπογράφοντες τις υπεύθυνες δηλώσεις του 
Ν. 1599/1986, για την αδειοδότηση, τροποποίηση ή με¬ 
ταβίβαση άδειας κτηνοτροφικής εγκατάστασης, εφόσον 
διαπιστωθεί ότι το περιεχόμενο τους είναι ανακριβές 
κατά τον έλεγχο των απαιτούμενων δικαιολογητικών. 

3. Οι κυρώσεις επιβάλλονται με απόφαση της Αρμό¬ 
διας Αδειοδοτούσας Αρχής (ΑΑΑ) της οικείας Περιφε¬ 
ρειακής Ενότητας, εντός των ορίων της οποίας είναι 
εγκατεστημένη η κτηνοτροφική εγκατάσταση, μετά από 
εισήγηση της Επιτροπής Σταυλισμού. 

4. Η παρούσα ΚΥΑ δεν εφαρμόζεται για τις περιβαλλο¬ 
ντικές επιθεωρήσεις, για τις οποίες ισχύουν οι διατάξεις 
του άρθρου 20 του Ν. 4014/2011 (ΦΕΚ Α' 209). 

Άρθρο 3 

Διαδικασία επιβολής κυρώσεων 

Μετά την διαπίστωση των παραβάσεων και πριν την 
επιβολή των προβλεπομένων κυρώσεων ακολουθείται 
η παρακάτω διαδικασία: 

1. Η ΑΑΑ καλεί εγγράφως σε ακρόαση, με αποδεικτικό 
επίδοσης, το φορέα της κτηνοτροφικής εγκατάστασης 
ή το νόμιμο εκπρόσωπο του ή τον υπογράφοντα ή τους 
υπογράφοντες τις υπεύθυνες δηλώσεις του ν. 1599/1986, 
προκειμένου να εκθέσει τις απόψεις του και να καταθέ¬ 
σει υπόμνημα, εντός πέντε (5) ημερών από την ημέρα 
επίδοσης σε αυτόν του σχετικού εγγράφου. 

2. Η ΑΑΑ διαβιβάζει στην Επιτροπή Σταυλισμού τα 
τυχόν νέα δεδομένα που θα προκύψουν μετά την κα¬ 
τάθεση του υπομνήματος. 

3. Η Επιτροπή Σταυλισμού αφού λάβει υπόψη τις από¬ 
ψεις του ενδιαφερομένου εισηγείται στην ΑΑΑ: 

- είτε τη χορήγηση προθεσμίας τριών (3) μηνών κατά 
μέγιστο, εφόσον κρίνει ότι με την εκτέλεση βελτιωτικών 
εργασιών μπορεί να αποκατασταθεί η νόμιμη λειτουργία 
των κτηνοτροφικών εγκαταστάσεων και ότι η συνέχιση 
της λειτουργίας της εγκατάστασης υπό τις ίδιες συν¬ 
θήκες στο ενδιάμεσο χρονικό διάστημα, δεν απειλεί τη 
δημόσια υγεία και το περιβάλλον, 

- είτε την έκδοση απόφασης επιβολής κυρώσεων, εφό¬ 
σον κρίνει ότι δεν είναι εφικτή η άρση των παραβάσε¬ 
ων που διαπιστώθηκαν και η συνέχιση της λειτουργίας 
των κτηνοτροφικών εγκαταστάσεων απειλεί άμεσα τη 
δημόσια υγεία και το περιβάλλον, 

4. Στη συνέχεια και κατά περίπτωση η ΑΑΑ: 

- είτε εκδίδει απόφαση χορήγησης προθεσμίας τριών 
(3) μηνών κατά μέγιστο στο φορέα της κτηνοτροφικής 
εγκατάστασης σύμφωνα με τα παραπάνω καθορίζοντας 
ταυτόχρονα και τις απαιτούμενες βελτιωτικές εργα¬ 
σίες. Η προθεσμία των τριών (3) μηνών είναι δυνατόν 
να παραταθεί μέχρι και το ήμισυ της αρχικής εφόσον 
καθυστερήσει η υλοποίηση των βελτιωτικών εργασιών, 
εξαιτίας εξωγενών παραγόντων που δεν οφείλονται σε 
υπαιτιότητα του ενδιαφερομένου. 

- είτε εκδίδει απόφαση επιβολής κυρώσεων στην 
οποία προσδιορίζονται επακριβώς οι επιβαλλόμενες 
κυρώσεις. 

5. Μετά την λήξη της προθεσμίας υλοποίησης των βελ¬ 
τιωτικών εργασιών και της πιθανής παράτασης αυτής, η 
ΑΑΑ ενημερώνει την Επιτροπή Σταυλισμού ώστε εντός 

πέντε εργάσιμων (5) ημερών, από την καταληκτική ημερο¬ 
μηνία υλοποίησης των βελτιωτικών εργασιών, να διενερ¬ 
γήσει αυτοψία στην κτηνοτροφική εγκατάσταση προκει- 
μένου να διαπιστώσει την υλοποίηση - ολοκλήρωση των 
βελτιωτικών εργασιών και να συντάξει σχετικό πρακτικό 

6. Αν από την αυτοψία διαπιστωθεί: 

ί. η ολοκλήρωση της υλοποίησης των βελτιωτικών 
εργασιών, η Επιτροπή Σταυλισμού συντάσσει πρακτικό 
ολοκλήρωσης το οποίο διαβιβάζει στην ΑΑΑ συνοδευ- 
όμενο από εισήγηση σχετικά με την επιβολή του προ¬ 
στίμου που προβλέπεται ανάλογα με την αρχικά κατα- 
γραφείσα παράβαση και σύμφωνα με την παράγραφο 
1.ϋ.2).1). του άρθρου 4 της παρούσας απόφασης ώστε 
να ολοκληρωθεί η διαδικασία επιβολής κυρώσεων και 
η κτηνοτροφική εγκατάσταση να συνεχίσει τη νόμιμη 
πλέον λειτουργία της, 

μ. ελλιπής ή διαφοροποιημένη υλοποίηση των βελ¬ 
τιωτικών εργασιών σε σχέση με τις οριζόμενες στην 
απόφαση της ΑΑΑ, η Επιτροπή Σταυλισμού συντάσσει 
πρακτικό στο οποίο καταγράφει τις ελλείψεις - δια¬ 
φοροποιήσεις και το οποίο διαβιβάζει στην ΑΑΑ συ- 
νοδευόμενο από εισήγηση σχετικά με την επιβολή του 
προστίμου που προβλέπεται ανάλογα με την αρχικά 
καταγραφείσα παράβαση και σύμφωνα με την παρά¬ 
γραφο 1.ϋ.2).1). του άρθρου 4 της παρούσας απόφασης 
και με τον ορισμό της ημερομηνίας διενέργειας νέας 
αυτοψίας εντός ευλόγου χρονικού διαστήματος το 
οποίο δεν είναι δυνατόν να υπερβαίνει τις τριάντα (30) 
ημέρες. Η ΑΑΑ εκδίδει την απόφαση επιβολής κυρώσεων 
στην οποία ορίζει και την ημερομηνία του ελέγχου από 
την Επιτροπή Σταυλισμού. Εάν διαπιστωθούν εκ νέου 
ελλείψεις - διαφοροποιήσεις οι οποίες επηρεάζουν τη 
νόμιμη λειτουργία της κτηνοτροφικής εγκατάστασης, η 
Επιτροπή Σταυλισμού είναι δυνατόν να εισηγηθεί ακόμη 
και την ανάκληση της άδειας εγκατάστασης και διακοπή 
της λειτουργίας της, 

μι. μη υλοποίηση των απαιτούμενων βελτιωτικών ερ¬ 
γασιών εντός της χορηγηθείσας προθεσμίας στην από¬ 
φαση της ΑΑΑ και της πιθανής παράτασης αυτής, η 
Επιτροπή Σταυλισμού εισηγείται στην ΑΑΑ την επιβολή 
των κυρώσεων της παραγράφου 2 του άρθρου 4 της 
παρούσας απόφασης. 

7. Επί των αποφάσεων επιβολής διοικητικών κυρώ¬ 
σεων και προστίμων της ΑΑΑ χωρεί ειδική διοικητική 
ένσταση του άρθρου 11 του Ν. 4056/2012 και όπως αυτό 
τροποποιήθηκε με το Ν. 4235/2014. 

8. Η απόφαση της ΑΑΑ για την επιβολή διοικητικών κυρώ¬ 
σεων και προστίμων γίνεται οριστική, ανέκκλητη και εκτε- 
λεσιη μετά την απόρριψη της ειδικής διοικητικής ένστασης 
του άρθρου 11, τη μη εμπρόθεσμη ή τη μη άσκηση της. 

Αρθρο 4 
Κυρώσεις 

1. Στους φορείς των κτηνοτροφικών εγκαταστάσεων, 
που διαπιστώνονται παραβάσεις, όπως αυτές περιγρά- 
φονται στο άρθρο 2 της παρούσας, επιβάλλονται οι 
παρακάτω κυρώσεις: 

ί. Ανάκληση της άδειας εγκατάστασης και διακοπή 
της λειτουργίας της κτηνοτροφικής εγκατάστασης όταν 
διαπιστώνονται παραβάσεις για τις οποίες υπάρχει αντι¬ 
κειμενική αδυναμία άρσης τους. Ανάλογα με τη φύση 
της παράβασης, η ανάκληση της άδειας εγκατάστασης 
είναι οριστική και: 


1) Ολική, όταν οι παραβάσεις αφορούν στο σύνολο 
των υποδομών της κτηνοτροφικής εγκατάστασης ή σε 
τμήμα των υποδομών τόσο ουσιώδες που επηρεάζεται 
αποφασιστικά η νόμιμη λειτουργία της. 

2) Μερική, όταν οι παραβάσεις αφορούν σε τμήμα των 
υποδομών της κτηνοτροφικής εγκατάστασης χωρίς να 
επηρεάζεται ουσιαστικά η λειτουργία της ώστε το ενα- 
πομένων τμήμα να μπορεί να λειτουργήσει αυτοτελώς 
και να πληρούνται οι νόμιμες προϋποθέσεις λειτουργίας. 

ϋ. Επιβολή προστίμων. Για την επιβολή των προστίμων 
λαμβάνονται υπόψη η φύση της παράβασης, το μέγεθος 
των κτηνοτροφικών εγκαταστάσεων και η κατάταξη 
τους σε κατηγορίες ανάλογα με την περιβαλλοντική 
επιβάρυνση που προκαλείται από τη λειτουργία τους. 

1) Πρόστιμο από πεντακόσια (500) έως δύο χιλιάδες 
(2.000) ευρώ Επιβάλλεται, στον υπογράφοντα τις σχε¬ 
τικές δηλώσεις και πέραν των οποιονδήποτε άλλων κυ¬ 
ρώσεων προβλέπει ο Ν. 1599/86 και στην περίπτωση που 
κατά τη διαδικασία χορήγησης της προσωρινής άδειας 
εγκατάστασης διαπιστωθεί ότι το περιεχόμενο των υπο- 
βληθεισών υπευθύνων δηλώσεων του Ν. 1599/86 ήταν ψευ¬ 
δές. Τα προβλεπόμενα πρόστιμα κλιμακώνονται ως εξής: 


Κατηγορία κτηνοτροφικής 
εγκατάστασης κατά το 
ν. 4014/2011 

Ύψος 

επιβαλλόμενου 

προστίμου 

(ευρώ) 

1 

Κτηνοτροφικές εγκαταστάσεις 
για τις οποίες δεν απαιτείται 
περιβαλλοντική αδειοδότηση 
λόγω μεγέθους 

500 

2 

Κατηγορία Β 

1.000 

3 

Κατηγορία Α2 

1.500 

4 

Κατηγορία Α1 

2.000 


2) Πρόστιμο από πεντακόσια (500) έως δεκαπέντε χι¬ 
λιάδες (15.000) ευρώ. Επιβάλλεται, στην περίπτωση κα¬ 
ταγραφής παραβάσεων, που δεν επισύρουν τη διακοπή 
της λειτουργίας των κτηνοτροφικών εγκαταστάσεων 
και είναι δυνατή η άρση τους με την εκτέλεση βελτιω¬ 
τικών εργασιών. Τα προβλεπόμενα πρόστιμα κλιμακώ¬ 
νονται ως εξής: 

1) Πρόστιμο από 500 έως 7.500 ευρώ ανάλογα με το 
μέγεθος της κτηνοτροφικής εγκατάστασης όταν από 
την καταγραφείσα παράβαση δεν προκαλείται υγειο¬ 
νομική ή και περιβαλλοντική επιβάρυνση. Τα προβλε¬ 
πόμενα πρόστιμα κλιμακώνονται ως εξής: 


Κατηγορία 
κτηνοτροφικής 
εγκατάστασης 
κατά το 
ν. 4014/2011 

Ύψος επιβαλλόμενου προστίμου 
(ευρώ) 

Ακριβής 
υλοποίηση των 
καθοριζομένων 
βελτιωτικών 
εργασιών 

Ελλιπής ή 
διαφοροποιημένη 
υλοποίηση των 
καθοριζόμενων 
βελτιωτικών 
εργασιών 

1 

Κτηνοτροφικές 
εγκαταστάσεις 
για τις οποίες 
δεν απαιτείται 
περιβαλλοντική 
αδειοδότηση 
λόγω μεγέθους 

500 

1.000 

2 

Κατηγορία Β 

1.000 

2.000 

3 

Κατηγορία Α2 

2.500 

5.000 

4 

Κατηγορία Α1 

4.000 

7.500 


Τα παραπάνω πρόστιμα ανά κατηγορία διπλασιάζο¬ 
νται στην περίπτωση που από την καταγραφείσα πα¬ 
ράβαση προκαλείται υγειονομική ή και περιβαλλοντική 
επιβάρυνση. 

2) Πρόστιμο από πέντε (5.000) χιλιάδες έως είκοσι 
(20.000) χιλιάδες ευρώ. Επιβάλλεται, στην περίπτωση 
καταγραφής παραβάσεων, που προκαλούν εκτεταμένη 
βλάβη στο περιβάλλον, θέτοντας σε κίνδυνο τη δημόσια 
υγεία και δεν είναι δυνατή η άρση τους με την εκτέλεση 
βελτιωτικών εργασιών οπότε και διακόπτεται μερικά ή 
ολικά η λειτουργία της εγκατάστασης. Τα προβλεπό- 
μενα πρόστιμα κλιμακώνονται ως εξής: 


Κατηγορία 
κτηνοτροφικής 
εγκατάστασης 
κατά το 
ν. 4014/2011 

Ύψος επιβαλλόμενου προστίμου 
(ευρώ) 

Μερική 

ανάκληση 

άδειας 

Ολική ανάκληση 
άδειας 

1 

Κατηγορία Β 

5.000 

5.000 

2 

Κατηγορία Α2 

7.500 

15.000 

3 

Κατηγορία Α1 

10.000 

20.000 


2. Συνδυασμός επιβολής προστίμου και διακοπής της 
λειτουργίας των κτηνοτροφικών εγκαταστάσεων είναι 
δυνατόν να επιβάλλεται όταν: 

ί. σε μία κτηνοτροφική εγκατάσταση καταγράφονται 
κατ’ επανάληψη παραβάσεις, 

ϋ. οι απαιτούμενες βελτιωτικές εργασίες,για τη νόμιμη 
συνέχιση της λειτουργίας της κτηνοτροφικής εγκατά¬ 
στασης και όπως αυτές καθορίστηκαν στην απόφαση 
της ΑΑΑ, δεν υλοποιηθούν εντός της χορηγηθείσας 
προθεσμίας και της πιθανής παράτασης αυτής. 

3. Οι πιο πάνω αναφερόμενες διοικητικές κυρώσεις 
και πρόστιμα επιβάλλονται πέραν των οποιωνδήποτε 
ποινικών, αστικών ή άλλων κυρώσεων που προβλέπονται 
από άλλες διατάξεις. 

4. Τα πρόστιμα αποτελούν πόρο της οικείας Περιφέ¬ 
ρειας και εισπράττονται σύμφωνα με τις διατάξεις του 
Κώδικα Είσπραξη Δημοσίων Εσόδων (ΚΕΔΚΕ). 

Αρθρο 5 

Διακοπή λειτουργίας κτηνοτροφικών εγκαταστάσεων 

1. Στις περιπτώσεις που επιβληθεί η κύρωση της δια¬ 
κοπής της λειτουργίας κτηνοτροφικής εγκατάστασης, 
όπως αυτή περιγράφεται το άρθρο 4 της παρούσας, 
στην απόφαση της ΑΑΑ ορίζεται και η προθεσμία απο¬ 
μάκρυνσης του ζωικού κεφαλαίου που τυχόν υπάρχει σε 
αυτή. Η ανωτέρω προθεσμία δεν μπορεί να υπερβαίνει 
τους τρεις (3) μήνες, δύναται ωστόσο η χορήγηση πα¬ 
ράτασης, η οποία δεν μπορεί να υπερβαίνει τον ένα (1) 
επιπλέον μήνα στις περιπτώσεις που ο ενδιαφερόμενος 
φορέας αδυνατεί να απομακρύνει το ζωικό κεφάλαιο 
εντός της αρχικά τεθείσας προθεσμίας λόγω εξωγενών 
παραγόντων που δεν οφείλονται σε υπαιτιότητά του. 

2. Η απομάκρυνση του ζωικού κεφαλαίου εντός της τε¬ 
θείσας προθεσμίας γίνεται με αποκλειστική ευθύνη και 
δαπάνη του φορέα της κτηνοτροφικής εγκατάστασης. 

3. Στην περίπτωση που ο φορέας της κτηνοτροφι¬ 
κής εγκατάστασης δεν προβεί στην απομάκρυνση του 


ζωικού κεφαλαίου εντός της τεθείσας προθεσμίας και 
της πιθανής παράτασης αυτής, τα ζώα θεωρούνται ανε- 
πιτήρητα και για τη διαχείριση τους εφαρμόζονται οι 
διατάξεις του άρθρου 17 του Ν. 4056/2012. 

Ειδικότερα, ο προϊστάμενος της ΑΑΑ, ενημερώνει εγ- 
γράφως: 

1) τις αρμόδιες υπηρεσίες του Δήμου ώστε να συ¬ 
γκροτηθεί το συνεργείο περισυλλογής και να ορισθεί 
η ημερομηνία απομάκρυνσης του ζωικού κεφαλαίου, 

2) την Επιτροπή Σταυλισμού ώστε να εξασφαλισθεί η 
επόπτευση της όλης διαδικασίας, και 

3) τις αστυνομικές αρχές για την συνδρομή τους ώστε 
να ολοκληρωθεί ομαλά η μεταφορά του ζωικού κεφα¬ 
λαίου στις εγκαταστάσεις του Δήμου. 

4. Μετά την απομάκρυνση του ζωικού κεφαλαίου η 
ΑΑΑ ζητά την διακοπή της παροχής ηλεκτρικού ρεύμα¬ 
τος από το διαχειριστή του δικτύου ή του συστήματος 
ηλεκτροδότησης εντός προθεσμίας δύο (2) μηνών από 
την σχετική ειδοποίηση ενημερώνοντας ταυτόχρονα και 
το φορέα της κτηνοτροφικής εγκατάστασης. 

5. Μετά και την διακοπή της ηλεκτροδότησης, ο προ¬ 
ϊστάμενος της ΑΑΑ με έγγραφο του: 

• εξουσιοδοτεί την Επιτροπή Σταυλισμού να προβεί 
στην διαδικασία σφράγισης του παραγωγικού εξοπλι¬ 
σμού, της αποθήκης και των εγκαταστάσεων, 

• ενημερώνει τις αστυνομικές αρχές να συνδράμουν την 
Επιτροπή Σταυλισμού στην διαδικασία της σφράγισης, 

• ενημερώνει τον φορέα της κτηνοτροφικής εγκατάστα¬ 
σης ώστε να παραστεί στην διαδικασία της σφράγισης 

Αρθρο 6 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 2014 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΓΚΙΚΑΣ ΧΑΡΔΟΥΒΕΛΗΣ ΑΡΓΥΡΗΣ ΝΤΙΝΟΠΟΥΛΟΣ 

ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ 
ΥΓΕΙΑΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΜΑΥΡΟΥΔΗΣ ΒΟΡΙΔΗΣ ΠΑΡΑΣΚΕΥΑΣ ΚΟΥΚΟΥΛΟΠΟΥΛΟΣ 

ΠΕΡΙΒΑΛΛΟΝΤΟΣ ΕΝΕΡΓΕΙΑΣ ΚΑΙ ΔΗΜΟΣΙΑΣ ΤΑΞΗΣ ΚΑΙ 

ΚΛΙΜΑΤΙΚΗΣ ΑΛΛΑΓΗΣ ΠΡΟΣΤΑΣΙΑΣ ΤΟΥ ΠΟΛΙΤΗ 

ΙΩΑΝΝΗΣ ΜΑΝΙΑΤΗΣ ΒΑΣΙΛΕΙΟΣ ΚΙΚΙΛΙΑΣ 

- ♦ - 

Αριθμ. 930/133162 (2) 

Σύσταση Μονάδας Εσωτερικού Ελέγχου στον ΕΛ.Γ.Α.- 
Ν.Π.Ι.Δ. καιΈγκριση τροποποίησης των Κανονισμών: α) 
Οργανωτικής Διάρθρωσης και Λειτουργίας των Υπη¬ 
ρεσιών και β) Κατάστασης Προσωπικού του ΕΛ.Γ.Α. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του Ν. 3492/2006 (ΦΕΚ Α' 210) «Οργάνωση συστή- 

ματος ελέγχου για τη διασφάλιση της χρηστής δημο¬ 
σιονομικής διαχείρισης του Κρατικού Προϋπολογισμού 
και των εκτός του Κρατικού Προϋπολογισμού φορέων 
και άλλες διατάξεις» και ιδιαίτερα του άρθρου 12, όπως 
αντικαταστάθηκαν και συμπληρώθηκαν με τις όμοιες 
του Ν. 4081/2012 (ΦΕΚ Α' 184), «Περιστολή δημοσίων 
δαπανών, ρύθμιση θεμάτων δημοσιονομικών ελέγχων 
και άλλες διατάξεις» και του Ν. 4281/2014 (ΦΕΚ Α' 160), 
«Μέτρα στήριξης και ανάπτυξης της ελληνικής οικονο¬ 
μίας, οργανωτικά θέματα Υπουργείου Οικονομικών και 
άλλες διατάξεις» και ισχύουν. 

β) Του άρθρου 1, της περ. Α' της παρ. 2 του άρθρου 
8, της παρ. γ' του άρθρου 12, της παρ. 2 του άρθρου 13, 
και των παρ. 2 και 15 του άρθρου 14 του Ν. 1790/1988 
(ΦΕΚ Α' 134) «Οργάνωση και λειτουργία Οργανισμού 
Ελληνικών Γεωργικών Ασφαλίσεων και άλλες διατάξεις», 
όπως ισχύει. 

γ) Του Ν. 3877/2010 (ΦΕΚ Α' 160), όπως ισχύει. 

δ) Των άρθρων 22 παρ. 3 και 25Α του Ν. 2362/1995 
(ΦΕΚ Α' 247) «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις», όπως το 
άρθρο 25Α προστέθηκε με το άρθρο 25 του Ν. 3871/2010 
(ΦΕΚ Α' 141) «Δημοσιονομική Διαχείριση και Ευθύνη». 

ε) Του Π.Δ. 113/2010 (ΦΕΚ Α' 194), «Ανάληψη υποχρεώ¬ 
σεων από τους Διατάκτες». 

στ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κωδικοποι- 
ήθηκε με το άρθρο πρώτο του Π.Δ. 63/2005 (ΦΕΚ Α' 98). 

2. Την αριθμ. Υ48/9-7-2012 (ΦΕΚ Β' 2105) απόφαση του 
Πρωθυπουργού, «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα». 

3. Την αριθμ. Υ478/9-7-2014 (ΦΕΚ Β' 1880) απόφαση 
του Πρωθυπουργού, «Καθορισμός αρμοδιοτήτων του 
Αναπληρωτή Υπουργού Αγροτικής Ανάπτυξης και Τρο¬ 
φίμων Παρασκευά Κουκουλόπουλου». 

4. Την με Α.Π. 2/111446/ΔΥΕΠ/12-12-2013 εγκύκλιο της 
Γ ενικής Διεύθυνσης Δημοσιονομικών Ελέγχων, «Πρότυπα 
και Μεθοδολογίες των Μονάδων Εσωτερικού Ελέγχου 
των Υπουργείων, Αποκεντρωμένων Διοικήσεων και Λοι¬ 
πών Φορέων» και τον Κανονισμό Διενέργειας Ελέγχων 
και Ερευνών της Γενικής Διεύθυνσης Δημοσιονομικών 
Ελέγχων (Γ.Δ.Δ.Ε.), που εγκρίθηκε με την αριθμ. 2/79353/ 
ΔΥΕΠ/28-8-2013 (ΦΕΚ Β' 2197) απόφαση του Αναπληρωτή 
Υπουργού Οικονομικών. 

5. Τον Κανονισμό Οργανωτικής Διάρθρωσης και Λει¬ 
τουργίας των Υπηρεσιών του ΕΛ.Γ.Α., που εγκρίθηκε 
με την αριθμ. 282599/9-8-2005 κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, και Αγροτικής Ανάπτυξης και Τροφίμων 
(ΦΕΚ Β' 1154), όπως τροποποιήθηκε και συμπληρώθηκε 
με τις αριθμ. 301861/15-9-2005 (ΦΕΚ Β' 1303) και 321955/ 
18-11-2008 (ΦΕΚ Β' 2346) όμοιες αποφάσεις. 

6. Τον Κανονισμό Κατάστασης Προσωπικού του 
ΕΛ.Γ.Α., που εγκρίθηκε με την αριθμ. 287819/10-8-2005 
κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης, και Αγροτικής Ανάπτυξης 
και Τροφίμων (ΦΕΚ Β' 1163), όπως τροποποιήθηκε και 
συμπληρώθηκε με τις αριθμ. 244134/27-1-2006 (ΦΕΚ Β' 
104), 325804/25-11-2008 (ΦΕΚ Β' 2411) και 1480/160208/ 
23-12-2013 (ΦΕΚ Β' 3417) όμοιες αποφάσεις. 

7. Την αριθμ. 24/25-2-2014 απόφαση του Διοικητικού 
Συμβουλίου του ΕΛ.Γ.Α. για τη σύσταση Μονάδας Εσω¬ 
τερικού Ελέγχου στον Οργανισμό. 


8. Τις αριθμ. 398 (ΑΔΑ: ΒΙΨΒ46ΨΧΞ5-ΓΘΤ) και 399/ 
16-1-2014 (ΑΔΑ: ΒΙΨΒ46ΨΧΞ5-3Γ1) αποφάσεις Ανάληψης 
Υποχρέωσης της Διεύθυνσης Οικονομικού του ΕΛ.Γ.Α. 

9. Το γεγονός ότι από τις διατάξεις της παρούσας 
προκαλείται ετήσια δαπάνη ύψους 10.800,00 ευρώ σε 
βάρος του προϋπολογισμού του Οργανισμού Ελληνικών 
Γ εωργικών Ασφαλίσεων (ΕΛ.Γ.Α.) για την καταβολή των 
επιδομάτων θέσης των Προϊσταμένων της Μονάδας, η 
οποία για το τρέχον έτος περιορίζεται στο ποσό των 
1.800,00 ευρώ. Η εν λόγω δαπάνη, τόσο για το τρέχον 
οικονομικό έτος, όσο και για τα επόμενα οικονομικά έτη 
θα καλυφθεί από τον προϋπολογισμό του ΕΛ.Γ.Α. (Ειδ. 
Φ. 1765, Κ.Λ. 60.00.000 και 60.03.000), αποφασίζουμε: 

1.1. Τη σύσταση στον Οργανισμό Ελληνικών Γ εωργικών 
Ασφαλίσεων (ΕΛ.Γ.Α.) Μονάδας Εσωτερικού Ελέγχου με 
τίτλο «Μονάδα Εσωτερικού Ελέγχου», η οποία είναι ανε¬ 
ξάρτητη ελεγκτική - συμβουλευτική υπηρεσία, υπάγεται 
απευθείας στον Πρόεδρο του ΕΛ.Γ.Α. και λειτουργεί ως 
οργανική μονάδα επιπέδου Διεύθυνσης. 

2. Η Μονάδα Εσωτερικού Ελέγχου διαρθρώνεται σε 
Τμήματα ως εξής: 

α) Τμήμα Διοικητικού και Οικονομικού Ελέγχου. 

β) Τμήμα Ελέγχου Διαδικασιών Ασφάλισης, Ενισχύσε¬ 
ων και Εφαρμογών. 

3. Οι αρμοδιότητες της Μονάδας ανάγονται σε όλα τα 
θέματα εσωτερικού ελέγχου και κατανέμονται μεταξύ 
των Τμημάτων της ως ακολούθως: 

3.1 Τ μήμα Διοικητικού και Οικονομικού Ελέγχου 

3.1.1. Η σύνταξη σχεδίου στρατηγικής και σχεδιασμού 
ελέγχων που υποβάλλεται προς έγκριση στον Πρόεδρο 
του ΕΛ.Γ.Α. και επικαιροποιείται με τη σύνταξη ετήσιου 
προγράμματος ελέγχων. 

3.1.2. Ο έλεγχος επάρκειας του συστήματος εσωτε¬ 
ρικού ελέγχου διοικητικο-οικονομικών λειτουργιών του 
Οργανισμού και η εισήγηση των σχετικών βελτιωτικών 
προτάσεων. 

3.1.3. Ο έλεγχος εφαρμογής των κανόνων δικαίου, ο 
έλεγχος της νομιμότητας και κανονικότητας των δαπα¬ 
νών, όπως και του εσωτερικού κανονιστικού πλαισίου 
διοικητικο-οικονομικών λειτουργιών του Οργανισμού. 

3.1.4. Η αξιολόγηση της οικονομίας, της αποδοτικότη- 
τας και της αποτελεσματικότητας των διοικητικο-οικο- 
νομικών λειτουργιών του Οργανισμού βάσει της αρχής 
της δημοσιονομικής διαχείρισης. 

3.1.5. Η αξιολόγηση του προγραμματισμού, του σχεδι- 
ασμού και της εκτέλεσης των διοικητικο-οικονομικών 
λειτουργιών του Οργανισμού. 

3.1.6. Ο έλεγχος της ορθής διενέργειας των δαπανών, 
της ορθής είσπραξης και εμφάνισης των εσόδων, της 
διαχείρισης κινδύνων, όπως και της διαχείρισης της 
περιουσίας του φορέα με την εξακρίβωση του ενερ¬ 
γητικού και παθητικού και του μισθολογικού κόστους, 
για τον εντοπισμό τυχόν φαινομένων κακοδιοίκησης 
και κακοδιαχείρισης, κατάχρησης, σπατάλης, απάτης ή 
διαφθοράς και την αποτροπή τους στο μέλλον. 

3.1.7. Ο έλεγχος πληροφοριακών συστημάτων των 
διοικητικο-οικονομικών λειτουργιών προκειμένου να 
διαπιστωθεί κατά πόσον επιτυγχάνουν τους σκοπούς 
τους και εάν έχουν ενσωματωθεί σε αυτά επαρκείς 
ασφαλιστικές δικλίδες /μηχανισμοί ελέγχου. 

3.1.8. Η διαβεβαίωση περί της ακρίβειας, της αξιοπι¬ 
στίας και της έγκαιρης προετοιμασίας των χρηματο¬ 
οικονομικών αναφορών. 

3.1.9. Η διενέργεια τακτικού ελέγχου των παγίων προ¬ 
καταβολών του Οργανισμού. 

3.1.10. Ο οικονομικός και διαχειριστικός έλεγχος των 
δημοσίων υπολόγων και δημοσίων διαχειρίσεων που 
υπάγονται στον Οργανισμό. 

3.1.11. Η διενέργεια ένορκης διοικητικής εξέτασης σε 
περίπτωση απώλειας δικαιολογητικών πληρωμής δα¬ 
πάνης πριν την έκδοση τίτλου πληρωμής. 

3.1.12. Η διενέργεια ερευνών και ανακρίσεων κατόπιν 
εντολής του Προέδρου. 

3.1.13. Η έρευνα της ύπαρξης αντικειμενικής αδυνα¬ 
μίας απόδοσης λογαριασμού χρηματικού εντάλματος 
προπληρωμής. 

3.1.14. Η διαπίστωση σε περίπτωση απώλειας απο¬ 
δεικτικών είσπραξης που δεν έχουν εξοφληθεί της ει¬ 
σαγωγής ή μη στην Δ.Ο.Υ. ή στο Τελωνείο του ποσού 
που αναγράφεται σε αυτά ενώ σε περίπτωση απώλειας 
γραμματίων, χρηματικών ενταλμάτων ή άλλων τίτλων 
πληρωμής, πριν την εξόφληση τους, η διαπίστωση της 
μη εξόφλησης αυτών, προκειμένου να εκδοθούν αντί¬ 
γραφα αυτών, καθώς και σε περίπτωση απώλειας χρη¬ 
ματικών ενταλμάτων ή άλλων τίτλων πληρωμής μετά 
την εξόφληση αυτών, προκειμένου να εκδοθεί αντίγρα¬ 
φο, σύμφωνα με τις ισχύουσες διατάξεις. 

3.1.15. Η επιβολή δημοσιονομικών διορθώσεων σε πε¬ 
ρίπτωση που εντοπισθούν μεμονωμένες ή συστημικές 
παρατυπίες σε υπηρεσίες του Οργανισμού. 

3.1.16. Η παροχή διαβεβαίωσης περί της επάρκειας 
των συστημάτων διαχείρισης και ελέγχου των διοικη- 
τικο-οικονομικών λειτουργιών του ΕΛ.Γ.Α. 

3.1.17. Η σύνταξη ετησίων εκθέσεων απολογιστικού 
χαρακτήρα στο τέλος του έτους, σχετικά με τις εργα¬ 
σίες του Τμήματος. 

3.1.18. Η ενημέρωση της Διοίκησης για τα πορίσματα 
των ελέγχων και η εισήγηση για τη λήψη των αναγκαί¬ 
ων μέτρων. 

3.1.19. Η τήρηση αρχείου όλων των πορισμάτων των 
ελέγχων. 

3.1.20. Η διεξαγωγή και διεκπεραίωση της αλληλογρα¬ 
φίας του Τμήματος καθώς και η τήρηση του σχετικού 
αρχείου. 

3.2 Τμήμα Ελέγχου Διαδικασιών Ασφάλισης, Ενισχύ¬ 
σεων και Εφαρμογών 

3.2.1. Η σύνταξη σχεδίου στρατηγικής και σχεδιασμού 
ελέγχων που υποβάλλεται προς έγκριση στον Πρόεδρο 
του ΕΛ.Γ.Α. και επικαιροποιείται με τη σύνταξη ετήσιου 
προγράμματος ελέγχων. 

3.2.2. Ο έλεγχος της επάρκειας του συστήματος εσω¬ 
τερικού ελέγχου των διαδικασιών ασφάλισης, ενισχύ¬ 
σεων και εφαρμογών του Οργανισμού και η εισήγηση 
των σχετικών βελτιωτικών προτάσεων. 

3.2.3. Ο έλεγχος εφαρμογής των κανόνων δικαίου, των 
εγκυκλίων, των οδηγιών και αποφάσεων της Διοίκησης 
και των Διευθύνσεων της Κεντρικής Διοίκησης του Ορ¬ 
γανισμού από τις Υπηρεσίες και τα όργανα του ΕΛ.Γ.Α., 
ο έλεγχος της νομιμότητας, όπως και του εσωτερικού 
κανονιστικού πλαισίου των διαδικασιών ασφάλισης, ενι¬ 
σχύσεων και εφαρμογών του Οργανισμού. 

3.2.4. Η αξιολόγηση της οικονομίας, της αποδοτικό- 
τητας και της αποτελεσματικότητας των διαδικασιών 
ασφάλισης, ενισχύσεων και εφαρμογών του Οργανισμού 
βάσει της αρχής της δημοσιονομικής διαχείρισης. 


3.2.5. Η αξιολόγηση του προγραμματισμού, του σχεδι- 
ασμού και της εκτέλεσης των διαδικασιών ασφάλισης, 
ενισχύσεων και εφαρμογών του Οργανισμού. 

3.2.6. Η διαβεβαίωση περί της ακρίβειας, της αξιοπιστί¬ 
ας και της έγκαιρης προετοιμασίας των αναφορών για 
τις διαδικασίες ασφάλισης, ενισχύσεων και εφαρμογών. 

3.2.7. Ο έλεγχος πληροφοριακών συστημάτων των 
διαδικασιών ασφάλισης, ενισχύσεων και εφαρμογών 
προκειμένου να διαπιστωθεί κατά πόσον επιτυγχάνουν 
τους σκοπούς τους και εάν έχουν ενσωματωθεί σε αυτά 
επαρκείς ασφαλιστικές δικλίδες/μηχανισμοί ελέγχου. 

3.2.8. Η διενέργεια ερευνών και ανακρίσεων κατόπιν 
εντολής του Προέδρου. 

3.2.9. Η παροχή διαβεβαίωσης περί της επάρκειας των 
συστημάτων διαχείρισης και ελέγχου των διαδικασιών 
ασφάλισης, ενισχύσεων και εφαρμογών. 

3.2.10. Η σύνταξη ετησίων εκθέσεων απολογιστικού 
χαρακτήρα στο τέλος του έτους, σχετικά με τις εργα¬ 
σίες του Τ μήματος. 

3.2.11. Η εισήγηση για την άσκηση προσφυγής για την 
αναθεώρηση των πορισμάτων πραγματογνωμοσυνών. 

3.2.12. Η ενημέρωση της Διοίκησης για τα πορίσματα 
των ελέγχων και η εισήγηση για τη λήψη των αναγκαί¬ 
ων μέτρων. 

3.2.13. Η τήρηση αρχείου όλων των πορισμάτων των 
ελέγχων. 

3.2.14. Η διεξαγωγή και διεκπεραίωση της αλληλογρα¬ 
φίας του Τμήματος καθώς και η τήρηση του σχετικού 
αρχείου. 

4. Η στελέχωση της Μονάδας Εσωτερικού Ελέγχου 
γίνεται από το υπηρετούν στον ΕΛ.Γ.Α. προσωπικό. 

5. Της Μονάδας Εσωτερικού Ελέγχου προ'ΐσταται 
υπάλληλος της κατηγορίας ΠΕ. Του Τμήματος Διοικη¬ 
τικού και Οικονομικού Ελέγχου προ'ΐσταται υπάλληλος 
της κατηγορίας ΠΕ, του κλάδου ΠΕ4 Διοικητικών-Οικο- 
νομικών. Του Τμήματος Ελέγχου Διαδικασιών Ασφάλι¬ 
σης, Ενισχύσεων και Εφαρμογών προ'ΐσταται υπάλλη¬ 
λος κατηγορίας ΠΕ, των κλάδων ΠΕΙ Γεωπόνων ή ΠΕ2 
Κτηνιάτρων. 

6. Οι Προϊστάμενοι της Μονάδας Εσωτερικού Ελέγ¬ 
χου επιλέγονται και τοποθετούνται σύμφωνα με τις 
διατάξεις του Κανονισμού Κατάστασης Προσωπικού 
του ΕΛ.Γ.Α. 

7. Το προσωπικό της Μονάδας Εσωτερικού Ελέγχου, 
πλέον του Προϊσταμένου της Μονάδας, ανέρχεται σε 10 
άτομα. Από το συνολικό αριθμό των οργανικών θέσεων 
των κλάδων τακτικού προσωπικού του ΕΛ.Γ.Α. κατανέ- 
μονται στη Μονάδα Εσωτερικού Ελέγχου οι ακόλουθες 
θέσεις προσωπικού κατά κατηγορία και κλάδο: 

α) ΠΕΙ Γ εωπόνων ή ΠΕ2 Κτηνιάτρων: θέσεις 5 

β) ΠΕ4 Διοικητικών - Οικονομικών: θέσεις 3 

γ) ΠΕ4 Διοικητικών - Οικονομικών ή 
ΤΕ1 Διοικητικών - Λογιστικών ή 
ΤΕ2 Πληροφορικής, ή 
ΔΕΙ Διοικητικών - Γραμματέων ή 
ΔΕ2 Προσωπικού Η/Υ: θέσεις 2 

II. Εγκρίνουμε την τροποποίηση του Κανονισμού Ορ¬ 
γανωτικής Διάρθρωσης και Λειτουργίας των Υπηρεσι¬ 
ών του Οργανισμού Ελληνικών Γεωργικών Ασφαλίσεων 
(ΕΛ.Γ.Α.), καθώς και του Κανονισμού Κατάστασης Προ¬ 
σωπικού του ΕΛ.Γ.Α., όπως ισχύουν, ως εξής: 

1. Οι παρ. 1 και 2 του άρθρου 4 του Κανονισμού Ορ¬ 
γανωτικής Διάρθρωσης και Λειτουργίας των υπηρεσιών 

του ΕΛ.Γ.Α. αντικαθίστανται από τις περ. 2 και 3 της 
παρ. I της παρούσας απόφασης. 

2. Όπου στις λοιπές διατάξεις του Κανονισμού Οργα¬ 
νωτικής Διάρθρωσης και Λειτουργίας των υπηρεσιών 
του ΕΛ.Γ.Α., καθώς και του Κανονισμού Κατάστασης 
Προσωπικού του ΕΛ.Γ.Α., αναφέρεται η φράση «Υπηρεσία 
Επιθεώρησης» αντικαθίσταται από τη φράση «Μονάδα 
Εσωτερικού Ελέγχου». 

3. Η παρ. 3 του άρθρου 108 του Κανονισμού Κατάστα¬ 
σης Προσωπικού που ΕΛ.Γ.Α. καταργείται. 

III. Κατά την πρώτη συγκρότηση της Μονάδας Εσω¬ 
τερικού Ελέγχου του ΕΛ.Γ.Α. ως Προϊστάμενος της Μο¬ 
νάδας τοποθετείται ο υπάλληλος που θα έχει επιλεγεί 
μεταξύ των υποψηφίων για τη θέση Προϊσταμένου της 
Υπηρεσίας Επιθεώρησης του ΕΛ.Γ.Α., η οποία έχει προ¬ 
κηρυχθεί με την αριθμ. 656/22-1-2014 προκήρυξη του 
Προέδρου του ΕΛ.Γ.Α.. Σε περίπτωση που κατά την πρώ¬ 
τη συγκρότηση της Μονάδας Εσωτερικού Ελέγχου έχει 
ολοκληρωθεί η επιλογή και τοποθέτηση Προϊσταμέ¬ 
νων Τμημάτων της Υπηρεσίας Επιθεώρησης με βάση 
προκήρυξη του Προέδρου του ΕΛ.Γ.Α., ως προϊστάμενοι 


Τμημάτων της Μονάδας τοποθετούνται οι υπάλληλοι 
που θα έχουν επιλεγεί μεταξύ των υποψηφίων για τις 
θέσεις προϊσταμένων των Τμημάτων της Υπηρεσίας 
Επιθεώρησης. Μετά τη συγκρότηση της Μονάδας Εσω¬ 
τερικού Ελέγχου το υπηρετούν προσωπικό στην Υπηρε¬ 
σία Επιθεώρησης του ΕΛ.Γ.Α. μεταφέρεται στη Μονάδα 
Εσωτερικού Ελέγχου. 

Η παρούσα απόφαση ισχύει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 

ΟΙΚΟΝΟΜΙΚΩΝ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΚΥΡΙΑΚΟΣ ΜΗΤΣΟΤΑΚΗΣ 

ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΠΑΡΑΣΚΕΥΑΣ ΚΟΥΚΟΥΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-ιπαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*020299205 1 1 1 40008 * - 













































































